"Waf"1, d wa d azwel2
n tmezgunt yura Muhemmed Buzeggu. Awarn i sin n wengalen nnes: “Ticri x tma n
tsarrawt” (2001), “Jar u jar” (2004), d ict n tesmudvt n tullisin3:
“Ifri n ouna” (2006).
Tamezgunt a tarbu attvasv n imunas jar
isebtar4 nnes, yus d ad ikkes afray xef tussna nnegh, amezruy nnegh,
insayen5 nnegh, tamazight nnegh…
Mamec d yusa di temsizwart n wedlis:
“WAF” d taghuyyit ijepden mani aseghdi ineqq
awal, d alaghi zi rallagh n wul mani tayri tettwanegh, d asitm i ict n tudart
tecna mani itarrasen nnughen jar min teggen d min xsen ad ggen, d tudart ixsn
tilelli i wawal, i weydud mgal6 ahewwes n tseqqar n temghart d yewdan
marra, mgal aseghdi i inghin n tutlayt tamazight.
Tamezgunt a turem s rehriq n tarezzut xef
tidet innughen, ittwacerfen jar sin n ighezdisa: zi tudart ghar rmewt, zi
subastva ghar tayri, zeg uhudri ghar waryaz, zi tallest ghar tfawt. Itarrasen n
tmezgunt tempafan, tneqradvn, tmuruden, arezzun s rehriq deg wul xef cra i ten
ghar issufghen s idvaren nnsen huma ad uyarn amc marra iwdan. D WAF i ten
ineqqen, d WAF i ghar nghen.
Amaru, ar ami yura tamezgunt a, issars d
marra tarzugi n wussan. Tawuri7 ya, ixsen ad teqdvu isekraf n imunas,
bac war ttili tutlayt nnegh d tanecruft n yixf nnes, tus d d anzva8
aqa tasekla tamazight teggûr ad taf ansa nnes jar marra tisekla tamadvlant9.
Tira ya texs ad tlellec am benneoman deg iyyar n tsekla tamazight, war ttili d
isennanen isnuqquben arrimet n tussna nnegh.
Deg umeggar, ameghri iggûr ad yaf ixf nnes
jar tiwinas10 tizirarin mani d tedduqquzv tinit n ict n tudart
tizvidv, d turja i iksin ijjen ijjen…
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn